
UPISI u više godine studija - akademska godina 2026./2027.

Upis studenta provodi se:

1. Putem Studomata

Putem aplikacije Studomat studenti su upis obvezni provesti od 21. do 30.09.2026. godine. 

Prije upisa studenti su dužni provjeriti imaju li upisane sve ocjene i je li usklađen broj ECTS bodova u indeksu i u Studomatu. Ako pojedina ocjena nije upisana u Studomat, potrebno je kontaktirati profesora koji je održao ispit. 

Studenti koji imaju dugovanja školarine istu su dužni podmiriti prije upisa. Upis putem Studomata također neće biti moguć ako osobni podaci nisu evidentirani. Molimo studente da provjere i ako je potrebno nadopune osobne podatke u Studomatu.  

Prilikom upisa treba slijediti upute koje navodi Studomat. Ako se pojave druge poteškoće, obratite se ISVU koordinatoru na e adresu: smisic@ffrz.unizg.hr

Nastavna godina koju studenti upisuju, način upisa (viša godina ili ponavljanje) i participacija školarine računaju se na temelju ostvarenih ECTS bodova u prethodnoj ak. godini.  Ako ISVU sustav obračuna školarinu potrebno je označiti - plaćanje u više rata (4 rate), u suprotnom sustav će tražiti da cjelokupni iznos bude podmiren odjednom.

Studenti koji upisuju ponavljanje prve ili druge godine prijediplomskog studija i studenti koji upisuju ponavljanje prve godine diplomskog studija trebat će upisati i parcijalu, odnosno dio predmeta iz više godine studija. Vezano za pitanja o značenju pojma parcijala ili pitanja o predmetima koje studenti trebaju upisati svoj upit mogu poslati na e adresu: smisic@ffrz.unizg.hr. Upis predmeta parcijale provodit će se u prvom tjednu predavanja. U godini ponavljanja potrebno je ostvariti najmanje 30 ECTS bodova. U suprotnom prilikom slijedećeg upisa ISVU sustav automatski obračunava školarinu u punom iznosu od 955,60 eura.
[bookmark: _GoBack]Nakon upisa godine obvezno se treba odjaviti iz aplikacije.  

Izborne predmete studenti upisuju 1. i 2. listopada 2026. na način da popis predmeta koje žele upisati dostave elektroničkom poštom na adresu: referada@ffrz.unizg.hr. 
Raspored predavanja po objavi na web stranici FFRZ-a biti će dostupan na poveznici: https://www.ffrz.unizg.hr/naslovnica/studenti/studentski-info-paket/


2. Ovjera indeksa provoditi će se u referadi od 1. do 31.10.2026.

